

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 865-Ա**

**վարչական տուգանք նշանակելու մասին**

 14 հոկտեմբերի 2022թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով Զեփյուռ Սիրեկանյան Ջանշիկի անհատ ձեռնարկատիրոջ նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի 2022 թվականի սեպտեմբերի 16-ի N 2904-Ա հրամանի համաձայն Զեփյուռ Սիրեկանյան Ջանշիկի անհատ ձեռնարկատիրոջ մոտ իրականացված ստուգման արդյունքում պարզվել և 2022 թվականի հոկտեմբերի 6-ի թիվ 2904 վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Սննդամթերքի անվտանգության պետական վերահսկողության մասին օրենքի 22-րդ հոդվածի 2-րդ մասի 4-րդ կետի, Հայաստանի Հանրապետությունում ստուգումների կազմակերպման և անցկացման մասին օրենքի 10-րդ հոդվածի դ կետի պահանջները**. այն է՝

- Տեսչական մարմնի ղեկավարի՝ 2022 թվականի հուլիսի 22-ի «Արտադրական գործունեությունը կասեցնելու մասին» N 160-Ա որոշման 2-րդ կետի պահանջները ամբողջությամբ չեն կատարվել, մասնավորապես՝ որոշման 1-ին, 5-րդ, 4-րդ, 9-րդ պարբերություններում նշված խախտումները սահմանված ժամկետում չեն վերացվել․ սննդի կառույցն ապահովված չէ անձնակազմի համար հանդերձարանով, սննդի կառույցը ապահովված չէ լվացող և ախտահանող նյութերի` սննդամթերքից առանձնացված պահման տարածքներով, պատերը չունեն հարթ մակերես, նորոգ վիճակում չեն, բոլոր սարքավորումները, գործիքները, պարագաները և բեռնարկղերը, որոնք անմիջական շփման մեջ են գտնվում սննդամթերքի հետ, ենթարկած չեն պատշաճ մաքրման ու ախտահանման։

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է Զեփյուռ Սիրեկանյան Ջանշիկի անհատ ձեռնարկատեր (հասցե՝ ՀՀ Երևան, Ա․ Հովհաննիսյան 6 շենք, 13 բն․): Զեփյուռ Սիրեկանյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և նրանից միջնորդություն չի ստացվել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտման բնույթը, հանրային վտանգավորության աստիճանը, մեղքի աստիճանը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով, 188-րդ հոդվածի 4-րդ մասով՝**

**Ո Ր Ո Շ Ե Ց Ի՝**

1. Զեփյուռ Սիրեկանյան Ջանշիկի անհատ ձեռնարկատիրոջ նկատմամբ **Վարչական իրավախախտումների վերաբերյալ օրենսգրքի 188-րդ հոդվածի 4-րդ մասով սահմանված իրավախախտման կատարման համար** նշանակել տուգանք՝ սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ.
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
3. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ.ԱՎԵՏԻՍՅԱՆ**

 **Կ.Տ.**

Կատ.` Իրավական աջակցության և

փաստաթղթաշրջանառության վարչություն/Մ.Հայրապետյան

Հեռ.` 012.40.40.40 189

Էլ. փոստ՝ snund@ssfs.am